डेभिड लुइस

**डेभिड लुइस** (जन्म : २२ अप्रिल १९८७) (सुन्नुहोस्) ब्राजिलका एक व्यावसायिक फुटबल खेलाडी हुन् जो हाल अङ्ग्रेजी क्लब आर्सनल र ब्राजिल राष्ट्रिय फुटबल टिमका लागि केन्द्रीय र रक्षात्मक मध्यपङ्क्तिको रूपमा खेल्ने गरेका छन्।

सन् २००६ मा लुइसले एक ब्राजिली फुटबल क्लब बितोरिया मार्फत फुटबल कार्यकालको सुरुवात गरेका थिए। उक्त क्लबमा केही वर्षसम्म आवद्ध भएपछि उनी बेनिफिका नामक एक व्यावसायिक फुटबल क्लबमा स्थानान्तरण भएका थिए जहाँ उनले उक्त क्लबका लागि पाँच वर्ष फुटबल खेलेका थिए। सन् २०११ मा लुइसले एक बहुप्रतिष्ठित फुटबल क्लब चेल्सीसँग आवद्ध भएका थिए भने सोही वर्ष चेल्सीले युइएफए च्याम्पियन्स लिगको उपाधि जित्न सफल भएको थियो भने अर्को वर्ष उक्त क्लबले युइएफए युरोपन लिग पनि जित्न सफल भएको थियो। सन् २०१४ मा उनी फ्रान्समा आधारित पारी साँ-जेरमाँ नामक एक फुटबल क्लबसँग ५ करोड युरोमा आवद्ध भएका थिए भने सोही वर्ष उक्त क्लबले चार घरेलु प्रतियोगिताहरू जित्न सफल भएको थियो। सन् २०१६ मा उनी पुनः चेल्सी फुटबल क्लबमा फिर्ता भएका थिए।

सन् २०१० मा लुइसले ब्राजिल राष्ट्रिय फुटबल टोलीका लागि अन्तर्राष्ट्रिय खेलमा पर्दापण गरेका थिए भने हालसम्म उनले राष्ट्रिय टोलीका लागि ५० भन्दा बढी उपस्थिति जनाइसकेका छन्। सन् २०१३ ब्राजिल राष्ट्रिय फुटबल टोलीले फिफा कन्फेडेरेसन कप जित्न सफल हुँदा र सन् २०१४ को फिफा विश्वकपको सेमिफाइनलसम्मको यात्रा तय गर्दा उनी राष्ट्रिय फुटबल टोलीमा अटाएका थिए भने उनले कोपा अमेरिकाको दुई संस्करणहरूमा पनि राष्ट्रिय टोलीको प्रतिनिधित्व गरेका थिए।

## क्लब कार्यकाल 
### बितोरिया 
लुइसको जन्म ब्राजिलको दियादेमामा भएको थियो भने उनले ब्राजिलको साओ पाउलो स्थित सोही नामको एक फुटबल क्लबबाट व्यावसायिक फुटबल कार्यकालको सुरुवात गरेका थिए। लुइसको सन् २००६ मा ब्राजिलको साल्भादोर स्थित बितोरिया नामक एक फुटबल क्लबमा पदोन्नति भएको थियो भने उनले उक्त क्लबबाट रक्षात्मक मध्यपङ्क्तिबाट खेल्न सुरु गरेका थिए तर पछि उनले मध्यपङ्क्तिको भूमिका निर्वाह गर्न सुरु गरेका थिए। सन् २००६ मा लुइसले उक्त क्लबबाट कोपा दो ब्राजिल नामक एक फुटबल लिगमा सान्ता क्रुस विरुद्ध पहिलो आधिकारिक खेल खेलेका थिए भने उक्त खेल २-२ को बराबरीमा टुङ्गिएको थियो।

### बेनिफिका 
सन् २००७ जनवरी ३० का दिन बेनिफिकाका एक फुटबल खेलाडी रोको अङ्ग फुटबल क्लब टोटनह्याम हट्सपरमा स्थानान्तरण भएपछि उनले पुर्तुगाल स्थित बेनिफिका नामक एक क्लबसँगको आवद्ध पत्रमा हस्ताक्षर गरेका थिए। लुइसले युइएफए कपको एक खेलमा उक्त क्लबका लागि पारी साँ-जेरमाँको विरुद्धमा पहिलो उपस्थिति जनाएका थिए। सन् २००७ मार्च १२ का दिन उनले उक्त क्लबका लागि पहिलो लिग खेल युदी लेइरियाको विरुद्धमा खेलेका थिए। त्यस वर्षको लिग संस्करणको समाप्ति पश्चात् लुइसले उक्त क्लबका लागि पाँच वर्षे आवद्ध पत्रमा हस्ताक्षर गरेका थिए। उनले स्पोर्टिङ क्लुब दे पुर्तुगाल विरुद्धको गुवादियाना ट्रफी मैत्रीपूर्ण प्रतियोगितामा उक्त क्लबका लागि पहिलो गोल गरेका थिए। त्यस वर्षको लिग संस्करणको समाप्तिमा लुइसले उक्त क्लबका लागि कुल ८ उपस्थिति जनाएका थिए जहाँ बेनिफिका उक्त लिगको चौथो स्थानमा पर्न सफल भएको थियो। सन् २००९ जनवरी ११ का दिन लुइसले ब्रगा फुटबल क्लबको विरुद्धमा गोल गर्न सफल भएका थिए जुन घरेलु लिगक लागि एक सफलता बनेको थियो। सन् २००९-१० को प्रिमियरा लिगाको संस्करण चलिरहँदा बेनिफिका लागि जर्ज जेजुस प्रशिक्षकको रूपमा भित्रिएका थिए भने उनको आगमन पछि उनी लुइस उक्त क्लबको उपकप्तानको रूपमा नियुक्त भएका थिए। लुइसले उक्त क्लबका लागि ४९ उपस्थिति जनाएका थिए जहाँ उनले ३ गोल गर्न सफल भएका थिए।

### चेल्सी 
सन् २०११ जनवरी ३१ का दिन लुइसले २ करोड ५० लाख युरोमा चेल्सीसँगको आवद्ध पत्रमा हस्ताक्षर गरेका थिए भने चेल्सी क्लबका खेलाडी म्याटिच बेनिफिकामा स्थानान्तरण भएका थिए। लुइसले सन् २०११ फेब्रुअरी ६ का दिन प्रिमियर लिगको संस्करणमा लिभरपुरको विरुद्धमा पहिलो आधिकारिक खेल खेलेका थिए। उक्त खेलको आठ दिन पश्चात् उनले फुलहमको विरुद्धमा पनि खेल खेलेका थिए। लुइसले प्रिमियर लिगकन खेलहरूमा उत्कृष्ट प्रदर्शन गरेका कारण उनी चेल्सीका अनुयायी माझ लोकप्रिय बन्न पुगेका थिए भने उनलाई त्यस वर्षको वर्ष खेलाडी पनि घोषित गरिएको थियो। 
मार्च १, २०११ का दिन लुइसले चेल्सीका लागि पहिलो आधिकारिक गोल म्यानचेस्टर युनाइटेडको विरुद्धमन गर्न सफल भएका थिए जसकारण चेल्सीले म्याचेस्टर युनाइटेडलाई २-१ गोल अन्तरले पराजित गर्न सफल भएको थियो। सन् २०११ मार्च २० का दिन उनले चेल्सी फुटबल क्लबका लागि म्यानचेस्टर सिटी विरुद्ध गोल गर्न सफल भएका थिए जसकारण चेल्सीले सिटीलाई २-० गोल अन्तरले पराजित गर्न सफल भएको थियो जसकारण उनी उक्त महिनाको उत्कृष्ट खेलाडी बन्न सफल भएका थिए। सन् २०११-१२ को प्रिमियर लिगको संस्करणको सुरुवातमा लुइसको घुँडामा चोट लागेका कारण उनी तीन खेलहरू खेल्न बञ्चित बनेका थिए। 
लुइसले सन् २०११ सेप्टेम्बर १३ का दिन आयोजित च्याम्पियन्स लिगको समूह चरणको खेलमा पुन खेलमा फर्किएका थिए भने उनले बायर लिभरकुसेनको विरुद्ध गोल गर्न सफल भएका थिए। 

सन् २०१२ फेब्रुअरी ५ का दिन प्रिमियर लिगको एक खेलमा चेल्सी र म्यानचेस्टर युनाइटेड बीच खेल आयोजना गरिएको थियो जहाँ चेल्सीले उक्त खेलको ५० मिनेट भन्दा अगाडि ३ गोल गर्न सफल भएको थियो तर पछि युनाइटेड खेलमा फर्किएपछि उक्त खेल ३-३ को बराबरीमा टुङ्गिएको थियो। २५ फेब्रुअरीमा चेल्सी र बोल्टन वान्डरर्स बीचको खेलमा लुइसले पहिलो गोल गरेका थिए भने उक्त खेल चेल्सीले ३-० गोल अन्तरले जित्न सफल भएको थियो। सन् २०१२ मार्च १४ का दिन आयोजित च्याम्पियन्स लिगको समूह चरणको खेलमा चेल्सी र नापोली बीच खेल आयोजना गरिएको थियो जुन खेलमा नापोलीले चेल्सीलाई ३-१ गोल अन्तरले पराजित गरेको थियो। सन् २०१२ सेप्टेम्बर २२ का दिन लुइसले चेल्सी फुटबल क्लबका लागि ५ वर्षे आवद्ध पत्रमा हस्ताक्षर गरेका थिए। सन् २०१२ मा फिफाद्वारा आयोजित क्लब विश्वकपमा चेल्सी उक्त प्रतियोगिताको अन्तिम खेलमा कोरिटाइन्ससँग पराजित भएको थियो तर हारको बाबजुद पनि उनी दोस्रो उत्कृष्ट खेलाडीको रूपमा घोषित हुँदै रजत पदक जित्न सफल भएका थिए। सन् २०१३ अप्रिल १७ का दिन लुइसले चेल्सीका लागि फुफहम विरुद्ध एक गोल गर्न सफल भएका थिए भने उक्त खेल ३-० गोल अन्तरले टुङ्गिएको थियो। ५ मे २०१३ मा आयोजित चेल्सी र म्यानचेस्टर युनाइटेड बीचको खेलमा चेल्सीले युनाइटेडलाई १-० गोल अन्तरले पराजित गर्न सफल भएको थियो भने राफायलले रातो कार्ड खाँदा उनी जमिना लडेको अवस्थामा युनाइटेडका अनुयायीहरूलाई हेरेर हाँसेका कारण उनको आलोचना गरिएको थियो।

### पारी साँ-जेरमाँ 
सन् २०१४ जुन १३ मा दिन पारी साँ-जेरमाँ नामक एक फ्रान्सेली फुटबल क्लबले लुइसलाई ५ करोड युरोमा खरिद गरेको थियो भने उनले सन् २०१४ १६ अगष्टका दिन लिग १ नामक  फ्रान्सको एक प्रमुख श्रेणीको फुटबल लिगमा उक्त क्लबका लागि पहिलो लिग खेल बास्तिया विरुद्ध खेलेका थिए। सन् २०१५ सेप्टेम्बर ३० का दिन आयोजित युइएफए च्याम्पियन्स लिगको एक खेलमा उनले पारी साँ-जेरमाँका लागि पहिलो च्याम्पियन्स लिग खेल खेलेका थिए जहाँ पिएसजीले बार्सेलोनालाई ३-२ गोल अन्तरले पराजित गरेको थियो। सन् २०१५ जजवरी १९ का दिन लुइसले पारी साँ-जेरमाँका लागि पहिलो लिग १ गोल एभियान फुटबल क्लबको विरुद्धमा गर्न सफल भएका थिए जहाँ पिएसजीले एभियानलाई ४-२ गोल अन्तरले पराजित गर्न सफल भएको थियो। मार्च ११ का आयोजित च्याम्पियन्स लिगको एक खेलमा उनले पारी साँ-जेरमाँकम लागि १ गोल चेल्सी विरुद्ध गर्न सफल भएका थिए भने उक्त खेल २-२ को बराबरीमा टुङ्गिएको थियो। सन् २०१४-१५ संस्करणको लिग १ पारी साँ जेरमाँले हात पारेको थियो भने त्यस बाहेक यस क्लबले कुपी दे फ्रान्स, कुपी दे ला लिग र ट्रोफी देस च्याम्पियन्स जित्न सफल थियो।

### चेल्सीमा फिर्ता 
सन् २०१६ अगष्टमा लुइस पुनः प्रिमियर लिगको क्लब चेल्सीसँग ३ करोड ४० लाख युरोमा आवद्ध भएका थिए भने उनले त्यस क्लबका लागि तीन वर्षे सम्झौता पत्रमा हस्ताक्षर गरेका थिए। पारी साँ-जेरमाँ छाडेपछि उनले सन् २०१६ सेप्टेम्बर १६ का दिन चेल्सीका लागि पहिलो आधिकारिक खेल खेलेका थिए जहाँ चेल्सी लिभरपुलसँग २-१ गोल अन्तरले पराजित भएको थियो। सन् २०१७ जनवरी ३१ का दिन उनले उक्त क्लबका लागि लिभरपुल विरुद्ध पहिलो गोल गरेका थिए भने उनले यसअघि उक्त क्लबका लागि सन् २०१३ को प्रिमियर लिग संस्करण पछिको पहिलो गोल थियो। सन्  २०१६-१७ प्रिमियर लिगको समाप्तिमा उनलाई पिएफए वर्ष टोलीको रूपमा घोषित गरिएको थियो। सन् २०१७-१८ प्रिमियर लिगको सुरुवातमा उनले त्यस वर्षको लिगको चेल्सीको पहिलो खेल सन् २०२७ अगष्ट १३ का दिन बर्नली फुटबल क्लबको विरुद्ध खेलेका थिए जहाँ बर्नलीले चेल्सीलाई ३-२ गोल अन्तरले पराजित गरेको थियो। सन् २०१७ सेप्टेम्बर १७ का दिन आय‍जित प्रिमियर लिगको एक खेलमन उनले आर्सनल विरुद्धको खेलमा रात कार्ड खाएका थिए भने उक्त खेल ०-० को बराबरीमा टुङ्गिएको थियो। सन् २०१८-१९ प्रिमियर लिगको सुरुवातमा लुइसले चेल्सीका लागि त्यस वर्षको लिग खेलमा पहिलो गोल गर्न सफल भएका थिए भने चेल्सीले अपराजित यात्रा कायम गरेको म्यानचेस्टर सिटीलाई २-० गोल अन्तरले पराजित गर्न सफल भएको थियो।

### आर्सनल 
सन् २०१९ अगष्ट ८ का दिन उनलाई आर्सनल नामक एक अङ्ग्रेजी फुटबल क्लबले ८ करोड युरोमा खरिद गरेको थियो भने उनको उक्त क्लबका लागि खेल पोशाकको सङ्ख्या २३ कायम गरिएको थियो। सन् २०१९ अक्टोबर ६ का दिन उनले आर्सनलका लागि पहिलो लिग गोल एएफसी बोर्नमाउथको विरुद्धमा गर्न सफल भएका थिए भने उक्त खेल आर्सनलले १-० गोल अन्तरले जित्न सफल भएको थियो। 

## अन्तर्राष्ट्रिय कार्यकाल
सन् २००७ मा लुइसले ब्राजिल बीस वर्ष मुनीको राष्ट्रिय फुटबल टोलीको तर्फबाट अन्तर्राष्ट्रिय कार्यकालको सुरुवात गरेका थिए भने सोही वर्ष उनले फिफा बीस वर्ष मुनीको विश्वकपमा ब्राजिल राष्ट्रिय फुटबल टोलीको प्रतिनिधित्व गर्दै खेल्ने मौका प्राप्त गरेका थिए। उनले बेनिफिका नामक एक फुटबल क्लबसँगको आवद्ध पश्चात् उक्त क्लबका लागि उत्कृष्ट खेलहरू खेलेका कारण उनको सन् २०१० मा ब्राजिल राष्ट्रिय फुटबल टोलीमा पदोन्नति भएको थियो भने सन् २०१० अगष्ट १० का दिन आयोजित अमेरिका विरुद्धको एक मैत्रीपूर्ण खेलमा उनले ब्राजिलको प्रतिनिधित्व गर्ने मौका पाएका थिए भने उक्त खेल ब्राजिलले २-० गोल अन्तरले जित्न सफल भएको थियो। ब्राजिल राष्ट्रिय फुटबल टोलीमा आवद्ध हुनु भन्दा पूर्व उनलाई पुर्तुगाली फुटबल सङ्घले पुर्तुगालको राष्ट्रिय फुटबल टोलीमा समावेश हुनका लागि आह्वान गरेको थियो। सन् २०११ मा अर्जेन्टिनामा आयोजित कोपा अमेरिकाका लागि उनलाई ब्राजिल राष्ट्रिय फुटबल टोलीमा समावेश गरिएको थियो तर उनलाई चोट लागेका कारण उनी खेल खेल्नबाट बञ्चित हुनु परेको थियो। सोही वर्ष मेक्सिकोको विरुद्धमा आय‍ोजित एक मैत्रीपूर्ण खेलमा उनले आत्मघाती गोल गरेतापनि उक्त खेल ब्राजिलले २-१ गोल अन्तरले जित्न सफल भएको थियो। 

सन् २०१२ सेप्टेम्बर ७ का दिन उनी राष्ट्रिय टोलीको कप्तानको रूपमा नियुक्त भएका थिए भने सोही वर्ष दक्षिण अफ्रिका विरुद्धक एक खेलमा ब्राजिल राष्ट्रिय फुटबल टोलीले उनको नेतृत्वमा दक्षिण अफ्रिकालाई १-० गोल अन्तरले पराजित गर्न सफल भएको थियो। सन् २०१३ मा ब्राजिलमा आयोजित फिफा कन्फेडेरेसन कपमा उनले राष्ट्रिय टोलीबाट खेल खेलेका थिए। उक्त प्रतियोगितामा लुइसले ब्राजिल फुटबल टोलीका एक बहुचर्चित खेलाडी थियागो सिल्भासँगै सबै खेलहरूमा सहभागिता जनाएका थिए जहाँ राष्ट्रिय टोलीले व्यक्तिगत चौँथो कन्फेडेरेसन कपको उपाधि जित्न सफल भएको थियो। सोही प्रतियोगिताको अन्तिम खेलमा लुइसले स्पेनको विरुद्धमा उत्कृष्ट प्रदर्शन गरेका थिए।

सन् २०१४ मा फिफाद्वारा ब्राजिलमा आयोजित सन् २०१४ फिफा विश्वकपमा लुइस राष्ट्रिय टोलीमा समावेश भएका थिए। उक्त प्रतियोगिता अन्तर्गत समूह चरणको खेलमा लुइसले राष्ट्रिय टोलीका लागि चिलेको विरुद्ध व्यक्तिगत पहिलो गोल गर्न सफल भएका थिए भने उक्त खेल १-१ को बराबरीमा टुङ्गिएको थियो। २०१४ फिफा विश्वकपको सेमिफाइनल खेलमा लुइसले कोलम्बिया राष्ट्रिय फुटबल टोलीको विरुद्धमा ३२ मिटर टाढाबाट एक फ्रि किक प्रहार गरेका थिए भने उक्त फ्रि किकलाई उनले गोलमा परिणात गर्न सफल भएका थियो जसकारण ब्राजिलले कोलम्बियालाई २-१ गोल अन्तरले पराजित गर्न सफल भएको थियो। राष्ट्रिय टोलीका तात्कालिक कप्तानको अनुपस्थितिका कारण उनले पुनः राष्ट्रिय टोलीको नेतृत्व लिएका थिए भने दोएच्सलान्ड विरुद्धको सेमिफाइनल खेलमा ब्राजिल राष्ट्रिय फुटबल टोली ७-१ को फराकिलो गोल अन्तरले पराजित हुँदै उक्त प्रतियोगिताबाटै बाहिरिएको थियो भने तेस्रो स्थानका लागि आयोजित खेलमा पनि नेदरलन्द विरुद्धको खेलमा ब्राजिल राष्ट्रिय टोली ३-० गोल अन्तरले पराजित भएको थियो।

सन् २०१५ मा चिलेमा आयोजित कोपा अमेरिकम नामक एक फुटबल प्रतियोगिताका लागि लुइस राष्ट्रिय टोलका खेलाडीको रूपमा स्थपित भएका थिए तर उक्त प्रतियोगितामा ब्राजिल राष्ट्रिय फुटबल टोली क्वाटरफाइनलमा पाराग्वे विरुद्धको खेलमा पराजित हुँदै उक्त प्रतियोगिताबाटै बाहिरिएको थियो। सन् २०१५ नोभेम्बर १३ का दिन अर्जेन्टिनाको बोएनोस आइरेसमा आयोजित सन् २०१८ फिफा विश्वकप छनोट खेलमा उनले अर्जेन्टिना विरुद्धको खेलमा उनले पहिलो अन्तर्राष्ट्रिय रातो कार्ड खाएका थिए। सन् २०१८ मा रूसमा आयोजित फिफा विश्वकपमा लुइसले राष्ट्रिय टोलबाट प्रतिस्पर्धा गरेका थिए।

## कार्यकाल तथ्याङ्क
### क्लब 
महादेशीय प्रतिस्पर्धामा युइएफए च्याम्पियन्स लिग, युरोपा लिग र युइएफए सुपर कप सहित

### अन्तर्राष्ट्रिय 
#### अन्तर्राष्ट्रिय गोलहरू
## सन्दर्भ सामग्रीहरू
## बाह्य कडीहरू
श्रेणी:ब्राजिलका फुटबल खेलाडीहरू
श्रेणी:सन् १९८७ मा जन्म